Babelscape/SREDFM huggingface dataset:
Ταρν-ε-Γκαρόν

Ο Ταρν-ε-Γκαρόν (γαλλικά: "Tarn-et-Garonne", οξιτανικά: "Tarn e Garona") είναι νομός στη διοικητική περιοχή Οξιτανία, στα νοτιοδυτικά της Γαλλίας. Διαρρέεται από τους ποταμούς Ταρν και Γκαρόν, από τους οποίους έλαβε το όνομά του. Τα εδάφη του νομού αποτελούσαν τμήμα των ιστορικών επαρχιών Κερσί και Λανγκεντόκ. 

Ο νομός δημιουργήθηκε το 1808 από τον Ναπολέοντα Βοναπάρτη, από τμήματα των νομών Λοτ, Ωτ-Γκαρόν, Λοτ-ε-Γκαρόν, Ζερς και Αβερόν. Είναι κυρίως αγροτικός με γόνιμη γεωργική γη στην ευρεία κοιλάδα των ποταμών, που πλαισιώνονται από ημιορεινές περιοχές. Πρωτεύουσα είναι το Μοντωμπάν και μεγάλες κοινότητες οι Καστελσαραζέν, Μολιέρ, Κωσάντ, Βαλάνς-ντ-Αζάν και η μεσαιωνική κοινότητα Λωζέρτ.

Ο πληθυσμός του νομού ανέρχεται σε 256.897 κατοίκους, σύμφωνα με την απογραφή του 2016. Έχει έκταση 3.718 τετραγωνικά χιλιόμετρα και διοικητικά αποτελείται από 2 διαμερίσματα. Η INSEE και το ταχυδρομείο του αποδίδουν τον κωδικό 82.

Έως το 2016 ανήκε στην περιοχή Μιντί-Πυρηναία, η οποία συνενώθηκε με το Λανγκεντόκ-Ρουσιγιόν και πλέον αποτελούν τη νέα διοικητική περιοχή Οξιτανία.

Οι κάτοικοι του νομού ονομάζονται "Ταρν-ε-Γκαροναί."
Αναγέννηση Νέου Πετριτσίου

Ο Μ.Γ.Σ. Αναγέννηση Νέου Πετριτσίου είναι ποδοσφαιρικός σύλλογος με έδρα το Νέο Πετρίτσι Σερρών του δήμου Σιντικής. Επίσημο έτος ίδρυσης του συλλόγου είναι το 1928, έχει χρώματα τα ασπρόμαυρα και έμβλημα τον αναγεννώμενος Φοίνικας της Ελληνικής μυθολογίας. Ανήκει στη δύναμη της Ένωσης Ποδοσφαιρικών Σωματείων Σερρών και στο παρελθόν είχε αγωνιστεί στο πρωτάθλημα της Δ΄ Εθνικής. Σήμερα αγωνίζεται στο πρωτάθλημα της Ε.Π.Σ. Σερρών.
Ευρωπαϊκό Πρωτάθλημα Σκοποβολής 10 μέτρων 1974

Το Ευρωπαϊκό Πρωτάθλημα Σκοποβολής 10 μέτρων 1974 (αγγλικά: "1974 10m European Shooting Championships") ήταν η 4η διοργάνωση του Ευρωπαϊκού Πρωταθλήματος Σκοποβολής 10 μέτρων, που διεξήχθη από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Ένσχεντε, στην Ολλανδία το Σαββατοκύριακο 23 και 24 Φεβρουαρίου του 1974. Διεξήχθησαν 4 αγωνίσματα ανδρών, 4 γυναικών και αγωνίσματα εφήβων.
Πρωταθλήτρια χώρα αναδείχθηκε η Σοβιετική Ένωση κατακτώντας 5 χρυσά, 1 ασημένιο και 3 χάλκινα μετάλλια. Τη δεύτερη θέση κατέλαβε η Πολωνία με 3 χρυσά, 3 ασημένια και 1 χάλκινο και την τρίτη η Δυτική Γερμανία με 3 ασημένια και 2 χάλκινα μετάλλια.
Ευρωπαϊκό Πρωτάθλημα Σκοποβολής 10 μέτρων 1975

Το Ευρωπαϊκό Πρωτάθλημα Σκοποβολής 10 μέτρων 1975 (αγγλικά: "1975 10m European Shooting Championships") ήταν η 5η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Λονδίνο, στο Ηνωμένο Βασίλειο. Στο πρωτάθλημα διεξήχθησαν 6 αγωνίσματα, 2 ανδρών, 2 γυναικών και 2 εφήβων.
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε η Γαλλία με 1 χρυσό και 1 χάλκινο και την τρίτη η Πολωνία με 1 ασημένιο και 1 χάλκινο μετάλλιο.
Νικολό Μπάρμπαρο

Ο Νικολό Μπάρμπαρο (ιταλικά: " Nicolò Barbaro") ήταν βενετός γιατρός, αυτόπτης μάρτυρας της πτώσης της Κωνσταντινούπολης το 1453. 

Καταγόταν από οικογένεια ευγενών της Βενετίας. Ζούσε στη βενετική αποικία της Πόλης που διοικούσε ο βαϊλος Τζιρόλαμο Μινόττο. Αν και ήξεραν από το καλοκαίρι του 1452 οτι επίκειται επίθεση από τον Οθωμανό σουλτάνο Μωάμεθ Β, αποφάσισαν να μείνουν και να υπερασπιστούν την Πόλη. Από τις 5 Απριλίου 1453 που άρχισε η πολιορκία, άρχισε κι αυτός να γράφει ημερολόγιο με καθημερινές εγγραφές. Αν κι επίκεντρο της περιγραφής είναι οι ενέργειες των Βενετών, είναι ακριβής, λεπτομερής και χωρίς συνασθηματισμούς. 

Ο ιστορικός Στήβεν Ράνσιμαν τον χαρακτήρισε «την πιο χρήσιμη από τις δυτικές πηγές» για την πτώση της Πόλης το 1453, κυρίως λόγω της συναρπαστικής αφήγησης που ακολουθεί τα γεγονότα της πολιορκίας σε καθημερινή βάση. Εντούτοις, ως Βενετός, ο Μπάρμπαρο ήταν σαφώς προκατειλημμένος ειδικά κατά των Γενουατών του Πέρα (σύγχρονος Γαλατάς), τους οποίους κατηγορεί ότι προέβησαν σε συναλλαγή με τους Οθωμανούς κατά τη διάρκεια της πολιορκίας. Κι αν σε αυτό συμφωνούν οι έλληνες χρονικογράφοι, είναι ο μόνος που ισχυρίζεται ότι ο Τζοβάνι Τζουστινιάνι(τον αποκαλεί Zuan Zustignan), ο "γενοβέζος" διοικητής του στο "Μεσοτειχίου" (Μέσο Τείχος), του πιο αδύναμου μέρος των Τειχών της Πόλης, εγκατέλειψε τη θέση του πριν την πτώση και αυτό οδήγησε στην πτώση της Πόλης: 

"Ο Zuan Zustignan ο Γενουάτης , αποφάσισε να εγκαταλείψει τη θέση του και κατέφυγε στο πλοίο του, το οποίο βρισκόταν στον Κεράτιο. Ο αυτοκράτορας (Κωνσταντίνος ΙΑ Παλαιολόγος) τον είχε αρχηγό των δυνάμεών του("πρωτοστράτορα") και, όπως έφευγε μέσα από την πόλη φώναζε: «Οι Τούρκοι μπήκαν στην πόλη!" Αλλά δεν έλεγε την αλήθεια, οι Τούρκοι δεν ήταν ακόμα μέσα. " 

Ωστόσο, ο Λεονάρδος ο Χίος, επίσης μάρτυρας, γράφει ότι ο Τζουστινιάνι τραυματίστηκε από βέλος και προσπαθούσε να βρει στα κρυφά έναν γιατρό . Οι Έλληνες ιστορικοί Δούκας και Λάονικος Χαλκοκονδύλης λένε επίσης οτι τραυματίστηκε - μόνο ο Μπάρμπαρο ισχυρίζεται ότι ο Γενουάτης στρατιωτικός έφυγε με αυτόν τον τρόπο. 

Όσο σοβαρές κι αν είναι οι επικρίσεις εναντίον του, η ιστορική καταγραφή του Μπάρμπαρο έχει σταθερή χρονολογική αφήγηση που παρουσιάζει τα γεγονότα της πολιορκίας της Κωνσταντινούπολης μέρα τη μέρα. Η πολύτιμη αυτή πηγή είναι διαθέσιμη στο διαδίκτυο. 

Ο βυζαντινολόγος Ντόναλντ Νίκολ αναφέρει οτι ο Μπάρμπαρο διασώθηκε της σφαγής ζητώντας καταφύγιο από τη γενουατική αποικία του Πέραν και τελικά επέστρεψε με πλοίο στη Βενετία τον Ιούλιο του 1453.
Ευρωπαϊκό Πρωτάθλημα Σκοποβολής 10 μέτρων 1976

Το Ευρωπαϊκό Πρωτάθλημα Σκοποβολής 10 μέτρων 1976 (αγγλικά: "1976 10m European Shooting Championships") ήταν η 6η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Παρίσι, στη Γαλλία. Στο πρωτάθλημα διεξήχθησαν 6 αγωνίσματα, 2 ανδρών, 2 γυναικών και 2 εφήβων.
Πρωταθλήτρια χώρα αναδείχθηκε η Σοβιετική Ένωση κατακτώντας 2 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε η Ανατολική Γερμανία με 1 χρυσό και 1 χάλκινο και την τρίτη η Ρουμανία με 1 χρυσό μετάλλιο.
Πάολα Νικολέσκο

Η Πάολα Νικολέσκο, περισσότερο γνωστή ως "Πάολα" (1916-1990, πραγματικό όνομα "Παυλίνα Σπηλιωτοπούλου-Νικολέσκο"), ήταν Ελληνίδα σοπράνο, πρωταγωνίστρια της αθηναϊκής οπερέτας και γενικότερα του ελαφρού μουσικού θεάτρου, ιδίως κατά την εποχή του Μεσοπολέμου.
Βάπιλα

Το Βάπιλα () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Ευρωπαϊκό Πρωτάθλημα Σκοποβολής 10 μέτρων 1978

Το Ευρωπαϊκό Πρωτάθλημα Σκοποβολής 10 μέτρων 1978 (αγγλικά: "1978 10m European Shooting Championships") ήταν η 8η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στην Κοπεγχάγη, στη Δανία. Στο πρωτάθλημα διεξήχθησαν 6 αγωνίσματα, 2 ανδρών, 2 γυναικών και 2 εφήβων.
Πρωταθλήτρια χώρα αναδείχθηκε η Σοβιετική Ένωση κατακτώντας 2 χρυσά, 2 ασημένια και 1 χάλκινο μετάλλιο. Τη δεύτερη θέση κατέλαβε η Δυτική Γερμανία με 1 χρυσό και 2 χάλκινα και την τρίτη η Πολωνία με 1 χρυσό μετάλλιο.
Βελέστοβο

Το Βελέστοβο () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Ευρωπαϊκό Πρωτάθλημα Σκοποβολής 10 μέτρων 1979

Το Ευρωπαϊκό Πρωτάθλημα Σκοποβολής 10 μέτρων 1979 (αγγλικά: "1979 10m European Shooting Championships") ήταν η 9η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Γκρατς, στην Αυστρία. Στο πρωτάθλημα διεξήχθησαν 7 αγωνίσματα, 3 ανδρών, 2 γυναικών και 2 εφήβων. Στο πρόγραμμα του πρωταθλήματος προστέθηκε για πρώτη φορά το αγώνισμα του κινούμενου στόχου στους άνδρες.
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά και 1 ασημένιο μετάλλιο. Τη δεύτερη θέση κατέλαβε η Ανατολική Γερμανία με 1 χρυσό και 2 χάλκινα και την τρίτη η Μεγάλη Βρετανία με 1 χρυσό μετάλλιο.
Attack on Titan

Το Attack on Titan (Ιαπωνικά:進撃の巨人 Ελληνικά:Επίθεση στον Τιτάνα) αποτελεί ιαπωνική σειρά anime, βασισμένη στο ομώνυμο manga του Hajime Isayama. Η πρεμιέρα της έγινε στις 7 Απριλίου του 2013, με σκηνοθέτη τον Tetsurō Araki και εταιρεία παραγωγής την Wit Studio. Μετράει συνολικά 3 σεζόν. Η σειρά εξελίσσεται γύρω από τον Eren Jaeger, την θετή αδερφή του Mikasa Ackerman και τον φίλο τους Armin Arlert, σε έναν κόσμο όπου τρία τείχη είναι το μόνο που χωρίζει την ανθρωπότητα από γιγάντια ανθρωποειδή που τρώνε ανθρώπους. Όταν το εξωτερικό τείχος πέφτει, οι τρεις ήρωες κατατάσσονται στον στρατό ζητώντας εκδίκηση και τον αφανισμό των τιτάνων.
Παγκόσμιο Πρωτάθλημα Κλειστού Στίβου

Το Παγκόσμιο Πρωτάθλημα Κλειστού Στίβου είναι μια διοργάνωση κλειστού στίβου, που διοργανώνεται από τη Διεθνή Ένωση Ομοσπονδιών Κλασικού Αθλητισμού, και διοργανώνεται κάθε 2 χρόνια, από το 1985.
Πανεπιστήμιο της Χαβάης

Το Πανεπιστήμιο της Χαβάης ("University of Hawaiʻi", συντομογρ. "UH") είναι δημόσιο πανεπιστήμιο, το σύστημα του οποίου περιλαμβάνει τρεις πανεπιστημιοπόλεις, επτά κολέγια, ένα κέντρο επαγγελματικής καταρτίσεως, πέντε ερευνητικά πανεπιστημιακά κέντρα, τέσσερα εκπαιδευτικά κέντρα και διάφορες άλλες ερευνητικές εγκαταστάσεις διασκορπισμένες σε 6 από τα νησιά της Πολιτείας της Χαβάης, στις ΗΠΑ. Τα γραφεία διοικήσεως του όλου συστήματος βρίσκονται στην κυρίως πανεπιστημιόπολη, στο προάστιο Μανόα της Χονολουλού.
Θοή αλεπού

thumb|Θοή αλεπού στο Κέντρο Διάσωσης Άγριας Ζωής και Λύκων του Κολοράντο
Η θοή αλεπού ("Vulpes velox") είναι μικρή αλεπού ανοιχτού πορτοκαλί-καφετιού χρώματος, περίπου ίση με το μέγεθος μιας κατοικίδιας γάτας, που βρίσκεται στα δυτικά λιβάδια της Βόρειας Αμερικής, όπως στη Μοντάνα, το Κολοράντο, το Νέο Μεξικό, το Κάνσας, την Οκλαχόμα και το Τέξας. Ζει επίσης στη Μανιτόμπα, το Σασκάτσουαν και την Αλμπέρτα στον Καναδά, όπου προηγουμένως είχε εξαλειφθεί. Είναι στενά συγγενική με την αλεπού νάνο και τα δύο είδη μερικές φορές είναι γνωστά ως υποείδη της "Vulpes velox" επειδή υβρίδια των δύο ειδών εμφανίζονται φυσικά όπου συμπίπτουν οι οικότοποί τους.

Η θοή αλεπού ζει κυρίως σε λειμώνες με χαμηλό χορτάρι και ερήμους. Σχεδόν πήγε να εξαφανιστεί στη δεκαετία του 1930 ως αποτέλεσμα των προγραμμάτων ελέγχου των θηρευτών, αλλά με επιτυχία επανεντάχθηκε αργότερα. Επί του παρόντος, η κατάσταση διατήρησης των ειδών θεωρείται από την IUCN ως ελαχίστης ανησυχίας λόγω των σταθερών πληθυσμών αλλού.

Όπως και οι περισσότεροι κυνίδες, η θοή αλεπού είναι παμφάγα και η διατροφή της περιλαμβάνει χόρτα και φρούτα, καθώς και μικρά θηλαστικά, ψοφίμια και έντομα. Στην άγρια φύση, η διάρκεια ζωής της είναι τρία έως έξι χρόνια και αναπαράγεται μία φορά ετησίως, από τα τέλη Δεκεμβρίου μέχρι τον Μάρτιο, ανάλογα με τη γεωγραφική περιοχή. Τα κουτάβια γεννιούνται κάπου μεταξύ τον Μάρτιο έως τα μέσα Μαΐου, και απογαλακτίζονται σε ηλικία έξι έως επτά εβδομάδων.

Η θοή αλεπού είναι γενετικά στενά συγγενική με την αλεπού νάνο ("Vulpes macrotis"), αλλά καταλαμβάνει διαφορετικό γεωγραφικό εύρος εξάπλωσης. Οι δύο έχουν θεωρηθεί ιστορικά ως διαφορετικά είδη για λόγους που σχετίζονται βασικώς με το μέγεθος: η αλεπού νάνος είναι ελαφρώς μικρότερη από την θοή αλεπού και έχει και μικρότερο ρύγχος. Εντούτοις, υβρίδια μεταξύ των δύο εμφανίζονται φυσικά όπου οι οικότοποί τους συμπίπτουν, και ορισμένοι θηλαστικολόγοι ταξινομούν τις δύο ως υποείδη ενός μοναδικού είδους που συνήθως εκλαμβάνεται ως "Vulpes velox" (με τη θοή αλεπού να περιγράφεται ως "V. velox velox" και την αλεπού νάνο ως "V. velox macrotis"). Ωστόσο, τα στοιχεία της μοριακής γενετικής δεν είναι καθοριστικά, και μερικοί από αυτούς που το χρησιμοποίησαν συνεχίζουν να αντιμετωπίζουν τη θοή αλεπού και την αλεπού νάνο ως ξεχωριστά είδη.
Ω! Καρμέλα

Το Ω! Καρμέλα (πρωτότυπος τίτλος: ¡Ay Carmela!) είναι ισπανική ταινία του 1990 σε σκηνοθεσία του Κάρλος Σάουρα. Έχει τιμηθεί με 13 βραβεία Γκόγια, μεταξύ των οποίων της καλύτερης ταινίας.
Χρήστος Στέργιογλου

Ο Χρήστος Στέργιογλου είναι Έλληνας ηθοποιός.

Γεννήθηκε το 1952 στο Διδυμότειχο. Έχει σπουδάσει στο Κρατικό Ωδείο Θεσσαλονίκης και στο ΗΒ Studio της Νέας Υόρκης.

Στο φεστιβάλ Κινηματογράφου Θεσσαλονίκης του 2002 κέρδισε τον βραβείο καλύτερου ηθοποιού για την ερμηνεία του στις ταινίες: "Δύσκολοι αποχαιρετισμοί: Ο μπαμπάς μου" και "Θα το μετανιώσεις". Επίσης, έλαβε το 2006 το βραβείο Β' Ανδρικού Ρόλου από τα Κρατικά Βραβεία Ποιότητας για την ταινία "Ώρες κοινής ησυχίας".

Το 2009 είχε πρωταγωνιστικό ρόλο στην ταινία "Κυνόδοντας" και το 2011 κέρδισε το βραβείο Β' Ανδρικού ρόλου από τα Βραβεία Ελληνικής Ακαδημίας Κινηματογράφου για την ταινία "Άδικος κόσμος". Το 2013 έλαβε ξανά το βραβείο καλύτερου ηθοποιού στο φεστιβάλ Κινηματογράφου Θεσσαλονίκης, αυτήν τη φορά για την ταινία "Η αιώνια επιστροφή του Αντώνη Παρασκευά".
Παύλος Χρηστίδης

Ο Παύλος Χρηστίδης (γεννήθηκε στις 18 Απριλίου 1983) είναι Έλληνας πολιτικός. Τον Ιούλιο του 2015 ανέλαβε τη θέση του Εκπροσώπου Τύπου του ΠΑΣΟΚ. Από τον Απρίλιο του 2018 κατέχει τη θέση του Εκπροσώπου Τύπου στο Κίνημα Αλλαγής.
Γκιγιόμ Μπυντέ

Ο Γκιγιόμ Μπυντέ (Guillaume Budé, ) 26 Ιανουαρίου 1467 23 Αυγούστου 1540) ήταν Γάλλος λόγιος, ουμανιστής, μελετητής ελληνικής λογοτεχνίας, μαθητής του Γεώργιου Ερμώνυμου και του Ιανού Λάσκαρι και ιδρυτής μαζί με τον τελευταίο της Εθνικής Βιβλιοθήκης της Γαλλίας.
Αμάντα το κορίτσι της γης

Η Αμάντα το κορίτσι της γης (πρωτότυπος τίτλος Another Roadside Attraction) είναι μυθιστόρημα του Τομ Ρόμπινς το οποίο δημοσιεύτηκε το 1971.
Βέλγκοστι

Το Βέλγκοστι () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Ζάβοϊ

Το Ζάβοϊ () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Νοσταλγικές Μελωδίες

Οι Νοσταλγικές Μελωδίες ή Ο χρόνος μιας Μελωδίας στο Κεμπέκ είναι η 13η μεγάλου μήκους ταινία κινούμενων σχεδίων και η 10η «κλασική ταινία κινούμενων σχεδίων της Ντίσνεϊ. Αφορά μία ανθολογία επτά ταινιών μικρού μήκους που κυκλοφόρησε το 1948 σε σκηνοθεσία των Κλάιντ Τζερόνιμι, Χάμιλτον Λάσκε, Ουίλφρεντ Τζάκσον και Τζακ Κίννι, σε συνέχεια της Φαντασία (1940) και Το Μουσικό Κουτί (1946), περιλαμβάνοντας όμως πραγματικές σκηνές. 

Οι επτά ακολουθίες, που διαφέρουν αρκετά, φέρνουν  χαρακτηριστικά γνωρίσματα των προηγουμένων παραγωγών της Ντίσνεϊ . Έτσι, βρίσκουμε ακολουθίες αμερικανικής φολκλόρ, σουρεαλιστικές ακολουθίες κινουμένων σχεδίων, ακολουθίες σε έναν κόσμο ανθρωπομορφικών αντικειμένων και άλλες που συνδιάζουν κινούμενα σχέδια και ηθοποιούς σε αληθινές σκηνές. Αρκετοί συγγραφείς επισημαίνουν ότι η ταινία, παρόλο που έχει περιορισμένο τεχνικό επίπεδο και κάποια ευχάριστα στοιχεία, στερείται ενότητας. Σύμφωνα με τους κριτικούς, η ταινία κρατά το κοινό σε αγωνία με την προσδοκία της για επιστροφή στα πρότυπα της Ντίσνεϊ, με «ενοποιημένες» ταινίες μεγάλου μήκους. Οι Νοσταλγικές Μελωδίες είναι η τελευταία συλλογή ταινιών μικρού μήκους της Ντίσνεϊ εκτός από τη συλλογή "Ο Ίκαμποντ και ο κος Τοντ" (1949) με δύο ταινίες μεσαίου μήκους. Η κινηματογραφική ταινία "Σταχτοπούτα" είναι σε διαδικασία παραγωγής και προβλέπεται για το 1950 . 

Το 1955, δύο ακολουθίες από την ταινία δημοσιεύτηκαν με τον τίτλο Contrasts in Rhythm ενώ πέντε άλλοι ομαδοποιήθηκαν μαζί με τέσσερις από το Μουσικό Κουτί  με το όνομα Music Land. 

Οι Νοσταλγικές Μελωδίες έχουν για τελετάρχη μια μάσκα με τη φωνή του Buddy Clark . Σε κάθε μία από τις ακολουθίες, των οποίων ο τίτλος κινείται με ένα πινέλο με παρουσία μουσικής, τραγουδάει ένας καλλιτέχνης της δεκαετίας 1940-50. 

Η ταινία είναι μία παράσταση όπερας αποτελούμενη από δέκα σκηνές, επτά εκ των οποίων είναι κινούμενα σορτς, ενώ τα άλλα είναι ντοκιμαντέρ. Κάθε ένα από τα κινούμενα σορτς έχει έναν τίτλο, αλλά δεν έχει διευκρινιστεί σε ποιο κομμάτι ανήκει ο καθένας. Εδώ είναι τα κινούμενα σορτς: 

* Κάποιον Δεκέμβρη
* Bumble Boogie 
* Τζόνι Άπλσιντ 
* Little Toot
* Δέντρα
* Η Σάμπα φταίει
* Pecos Bill
Ευρωπαϊκό Πρωτάθλημα Σκοποβολής 10 μέτρων 1980

Το Ευρωπαϊκό Πρωτάθλημα Σκοποβολής 10 μέτρων 1980 (αγγλικά: "1980 10m European Shooting Championships") ήταν η 10η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Όσλο, στη Νορβηγία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε η Μεγάλη Βρετανία με 1 χρυσό και 1 ασημένιο και την τρίτη η Φινλανδία με 1 χρυσό μετάλλιο.
Ευρωπαϊκό Πρωτάθλημα Σκοποβολής 10 μέτρων 1981

Το Ευρωπαϊκό Πρωτάθλημα Σκοποβολής 10 μέτρων 1981 (αγγλικά: "1981 10m European Shooting Championships") ήταν η 11η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στην Αθήνα, στην Ελλάδα. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 2 χρυσά, 1 ασημένιο και 2 χάλκινα μετάλλια. Τη δεύτερη θέση κατέλαβε η Νορβηγία με 2 χρυσά και 1 χάλκινο και την τρίτη η Σουηδία με 1 χρυσό μετάλλιο.
Γουρρέα ντε Γάγιεγο

Η Γουρρέα ντε Γάγιεγο είναι δήμος που βρίσκεται στην επαρχία Ουέσκα της Αραγωνίας στην Ισπανία. Σύμφωνα με την απογραφή του 2004 (INE), ο δήμος είχε πληθυσμό 1.744 κατοίκους.
Live Aid

Το Live Aid είναι μια διπλή ιστορική συναυλία, με ανθρωπιστικό χαρακτήρα, που πραγματοποιήθηκε την ίδια στιγμή από κοινού στο Λονδίνο και τη Φιλαδέλφεια στις Ιουλίου 1985 και οργανώθηκε από τον Μπομπ Γκέλντοφ και τον Midge Ure με σκοπό τη συγκέντρωση χρημάτων για την ανακούφιση του συνεχιζόμενου λιμού στην Αιθιοπία. Μεταδόθηκε από πολλές τηλεοράσεις, ζωντανά, σε όλο τον κόσμο. Επιλέχθηκαν οι κορυφαίοι καλλιτέχνες όπως Ντέιβιντ Μπόουι, Πωλ ΜακΚάρτνεϋ, Queen, U2, Dire Straits, Duran Duran, Φιλ Κόλινς (οι οποίοι από το Λονδίνο πήραν το Κονκόρντ για να παίξουν και στη Φιλαδέλφεια ), Μικ Τζάγκερ, The Who, Έλτον Τζον, Στινγκ, Μαντόνα, ο Μπομπ Ντίλαν, ο Ρόμπερτ Πλαντ, ο Τζίμι Πέιτζ, ο Τζον Πωλ Τζόουνς (μουσικός), το Status Quo, ο Cat Stevens . Αυτή η εκδήλωση διεξήχθη κυρίως στο στάδιο Wembley του Λονδίνου και στο στάδιο John F. Kennedy στη Φιλαδέλφεια . Υπολογίζεται ότι 2 δισεκατομμύρια άνθρωποι παρακολούθησαν την συναυλία, σε περισσότερες από 100 διαφορετικές χώρες, και 90.000 άτομα παρευρέθηκαν. Υπήρξαν κι άλλες συναυλίες που οργανώθηκαν επίσης με την ίδια φιλοσοφία, όπως στην Αυστραλία ("Oz για την Αφρική") με τη συμμετοχή του INXS, ή ακόμα και στη Γερμανία.

Η επιτυχία της συναυλίας αυτής ενέπνευσε το τραγούδι "The Tide Turning" του Ρότζερ Γουώτερς (Pink Floyd). Το 2005, με την ευκαιρία της εικοστής επετείου της συναυλίας Live Aid, ένα μέρος της, κυκλοφόρησε στο εμπόριο (για φιλανθρωπικούς πάντα σκοπούς) με τη μορφή τετραπλού DVD.

Για την ίδια περίσταση, η εμπειρία ανανεώνεται: Το Live 8, πραγματοποιήθηκε στις 2 Ιουλίου του 2005, όμως αυτή τη φορά σε μια πιο διεθνή διάσταση. Στην πραγματικότητα, υπήρξαν συναυλίες που πραγματοποιήθηκαν στις πόλεις της Φιλαδέλφειας, του Λονδίνου, του Παρισιού, του Βερολίνου, της Ρώμης, του Τορόντο, του Τόκιο, του Γιοχάνεσμπουργκ όπως και της Μόσχας . Όπως το Live Aid, έτσι και το Live 8 κυκλοφορεί σε DVD για να υποστηρίξει την θέση του.

Στην συναυλία του 1985, μερικά γνωστά συγκροτήματα, όπως οι Eurythmics ή οι Tears for Fears, που κανονικά θα είχαν συμμετάσχει σε αυτήν, δεν μπόρεσαν τελικά να δώσουν το παρόν για διάφορους λόγους.
Θεοδοσιανός Κώδικας

Ο Θεοδοσιανός Κώδικας ("Codex Theodosianus") ήταν η πρώτη επίσημη κρατική κωδικοποίηση του δικαίου από το ρωμαϊκό κράτος μετά τον Δωδεκάδελτο. Η ισχύς του άρχισε από την 1η Ιανουαρίου 439 στα χρόνια της αυτοκρατορίας του Θεοδοσίου Β (408-450). 
μικρογραφία|Ο μεγάλης ιστορικής σημασίας Κώδικας του Θεοδοσίου
Κερσί

μικρογραφία|321x321εσ|Το Κερσί τον 18ο αιώνα και οι σημερινοί νομοί και κοινότητες
Το Κερσί (γαλλικά: Quercy) είναι ιστορική και πολιτισμική περιοχή της Γαλλίας. Συμπίπτει εδαφικά με την πρώην επαρχία Κερσί, η οποία περιλάμβανε τα εδάφη του σημερινού νομού Λοτ, το βόρειο μισό του νομού Ταρν-ε-Γκαρόν και ορισμένες κοινότητες των νομών Δορδόνη, Κορέζ και Αβερόν.

Το 1790, το Κερσί αποτέλεσε τον αρχικό νομό Λοτ. Το 1808, κατά την περίοδο της Α' αυτοκρατορίας, ένα μεγάλο τμήμα του Λευκού ή Κάτω Κερσί αποσπάστηκε από αυτόν το νομό και δημιούργησε το νομό Ταρν-ε-Γκαρόν.
Τροχόσπιτο

μικρογραφία|Τροχόσπιτο τύπου ενός ρυμουλκουμένου
Ένα τροχόσπιτο ή αυτοκινούμενο αυτοκίνητο ή ένα ρυμουλκούμενο τροχόσπιτο από ένα αυτοκίνητο, είναι ένα αυτοκίνητο με καθιστικά σε ένα φορτηγό, είτε ως ξεχωριστό ρυμουλκούμενο είτε σε συνδυασμό με το ίδιο το αυτοκίνητο. Το πρωτότυπο των τροχοσπίτων και η αρχική τους έκδοση είναι κινητές φορτάμαξες αρχαίων ανθρώπων που ήταν νομάδες και ασχολούνταν με την εκτροφή βοοειδών, συμπεριλαμβανομένων των αλόγων αναπαραγωγής. Τις περισσότερες φορές, οι κατασκευαστές χρησιμοποιούν το ελαφρύ πλαίσιο φορτηγών και εγκαθιστούν μια μονάδα κατοικίας σε αυτό. Η καμπίνα του αυτοκινήτου συνδέεται με τον χώρο διαβίωσης. Στο σημερινό στάδιο της παραγωγής αυτοκινούμενων αυτοκινήτων, οι τεχνολογίες χρησιμοποιούνται για τη δημιουργία ενός πλήρως ενσωματωμένου αυτοκινούμενου αυτοκινήτου. Από έξω, δεν είναι σαν ένα αυτοκίνητο με φορτηγό, αλλά σαν ένα λεωφορείο. Τις περισσότερες φορές, υπάρχουν καθίσματα στα τροχόσπιτα τα οποία, όταν σταθμεύουν, μετατρέπονται σε υπνοδωμάτια. Υπάρχει μια τουαλέτα, ντους, φούρνος αερίου, ψυγείο, θέρμανση φυσικού αερίου, κλιματισμός, ντουλάπες για αντικείμενα, φωτισμός.

Επίσης, ένα αυτοκινούμενο μπορεί να ονομάζεται φορτηγό ρυμουλκούμενο για caravanning και άλλους σκοπούς. Στη Βόρεια Αμερική και την Ευρώπη, ο τουρισμός είναι δημοφιλής σε αυτοκινητοβιομηχανίες με στάση για τη νύχτα σε χώρους κατασκήνωσης - σε ειδικά διαμορφωμένο πάρκινγκ.
Τομ Έλις

Ο Τομ Έλις (Thomas John Ellis, 17 Νοεμβρίου 1978) είναι Ουαλός ηθοποιός από το Κάρντιφ της Ουαλίας. Είναι περισσότερο γνωστός για τον ρόλο του ως Gary Preston στην κωμωδία "Miranda" (2009 - 2015) και ως Lucifer Morningstar στην αμερικανική τηλεοπτική σειρά "Lucifer" (2016 - σήμερα).
Σύνταγμα της Ελλάδος του 1973

Το Σύνταγμα της Ελλάδος του 1973 ήταν μία τροποποιημένη εκδοχή του Συντάγματος της Ελλάδος του 1968 (το οποίο δεν τέθηκε ποτέ πλήρως σε ισχύ) από τον Έλληνα δικτάτορα Γεώργιο Παπαδόπουλο, με στόχο την κατάργηση της μοναρχίας της Ελλάδας. Η επανεξέταση του Συντάγματος του 1968 από τον Παπαδόπουλο αντικατέστησε τους όρους «κοινοβουλευτική μοναρχία» και «βασιλιάς» με «προεδρική δημοκρατία» και «πρόεδρος της Ελλάδας». Το σύνταγμα δεν τέθηκε ποτέ σε εφαρμογή, λόγω της αποτυχημένης προσπάθειας του Παπαδόπουλου για την απελευθέρωση του καθεστώτος του.
Κιτρινομάγουλη Χελώνα

Η κιτρινομάγουλη χελώνα ("Trachemys Scripta Scripta") είναι ένα υποείδος χελώνας ξηράς και νερού που ανήκει στην οικογένεια των Εμυδίδων. Αυτό το υποείδος συναντάται στις Ηνωμένες Πολιτείες της Αμερικής και πιο συγκεκριμένα στη Φλόριντα μέχρι τη νοτιοανατολική Βιρτζίνια και μάλιστα θεωρείται ένα από τα πιο κοινά είδη χελώνας για την περιοχή. Ζει σε μια μεγάλη ποικιλία υδροβιότοπων όπως λίμνες, ποτάμια και βάλτους. Εκτός από αυτά η Κιτρινομάγουλη Χελώνα είναι επίσης και πολύ δημοφιλή κατοικίδιο .
Ευρωπαϊκό Πρωτάθλημα Σκοποβολής 10 μέτρων 1982

Το Ευρωπαϊκό Πρωτάθλημα Σκοποβολής 10 μέτρων 1982 (αγγλικά: "1982 10m European Shooting Championships") ήταν η 12η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Χάγη, στην Ολλανδία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε η Ουγγαρία με 1 χρυσό και 1 χάλκινο και την τρίτη η Νορβηγία με 1 χρυσό μετάλλιο.
Χαμζά Μπέι

Ο Χαμζά Μπέι (πέθανε το 1460) ήταν οθωμανός ναύαρχος αλβανικής καταγωγής του 15ου αιώνα.

Συμμετείχε ως διοικητής του στόλου του Μουράτ Β, κατά την πολιορκία της Θεσσαλονίκης το 1430, εφαρμόζοντας ναυτικό αποκλεισμό στο Θερμαϊκό, που συνέβαλε στην κατάληψη της πόλης.

Το 1453 έγινε ναύαρχος του οθωμανικού στόλου κατά την πολιορκία της Κωνσταντινούπολης . Αντικατέστησε τον Σουλεϊμάν Μπαλτόγλου, όταν αυτός στις 20 Απριλίου δεν κατάφερε να σταματήσει τρία Γενοβέζικα κι ένα βυζαντινό πλοίο κατά τον οθωμανικού αποκλεισμό της Πόλης να ανεφοδιάσουν τους πολιορκημένους. Στην τελική επίθεση στις 29 Μαϊου, ο στόλος του έκανε επιθέσεις αντιπερισπασμού στα θαλάσσια τείχη νότια της Κωνσταντινούπολης, στην θάλασσα του Mαρμαρά και εναντίον του φράγματος στον Κεράτιο στα βόρεια.

Την άνοιξη του 1455 εστάλη στη Μυτιλήνη που τότε διοικούσες οι Γενουάτες Γατελούζοι. Ο διοικητής Ντομένικο Γκατιλλούζιο έστειλε τον διπλωμάτη του Δούκα με πλούσια δώρα και τρόφιμα για να κερδίσει την ουδετερότητα κι ανεξαρτησία του, όπως κι έγινε.

Ο Χαμζά παρέμεινε ναύαρχος μέχρι το 1456 κάνοντας επιδρομές στην Ίμβρος, τη Λήμνος, τη Θάσο και τα παράλια της Μικράς Ασίας όπως στη Φώκαια, που πέρασαν στους Οθωμανούς. Μόνο στη Ρόδο τον σταμάτησαν οι Ιωαννιτες Ιππότες.

Το 1460, σαν πασάς (διοικητής) της Νικόπολης, εστάλη από το Μωάμεθ Β στη Βλαχία για μια επικίνδυνη αποστολή παραπλάνησης. Μαζί του για διερμηνέα πήρε τον Κωνσταντινουπολίτη λόγιο Θωμά Καταβοληνό. Τα σχέδια τους προδόθηκαν κι έπεσαν σε ενέδρα του Βλάντ Γ Τσέπες που τους ανασκολόπισε. Η είδηση προκάλεσε αίσθηση στη Δύση.
Γιαντβίγκα Γουστσέβσκα

Η Γιαντβίγκα Γουστσέβσκα (πολωνικά":Jadwiga Łuszczewska," ψευδώνυμο":Διοτίμα", 1 Ιουλίου 1834 - 23 Σεπτεμβρίου 1908) ήταν Πολωνή ποιήτρια και μυθιστοριογράφος. Γεννήθηκε και πέθανε στη Βαρσοβία. 
Η Γουστσέβσκα ποζάρει ως η αρχαία μάντισσα [[Διοτίμα]], σε έναν πίνακα του [[Γιούζεφ Σίμλερ]], 1855.
Οπένιτσα

Το Οπένιτσα είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Γκενζέμπε Ντιμπάμπα

Η Γκενζέμπε Ντιμπάμπα Κενένι (Αμχαρικά: ገንዘቤ ዲባባ ቀነኒ, γεν. 8 Φεβρουαρίου 1991) είναι Αιθιόπισσα αθλήτρια του στίβου και δρομέας μεσαίων-μεγάλων αποστάσεων, που εξειδικεύεται στα 1500, 3000 και 5000 μέτρα γυναικών. Είναι η κάτοχος του παγκοσμίου ρεκόρ στα 1500 μέτρα στον ανοικτό στίβο, καθώς και στα 1500, 3000 και 5000 μέτρα στον κλειστό στίβο.
Favourite Worst Nightmare

Το Favourite Worst Nightmare είναι το δεύτερο άλμπουμ του Βρετανικού ροκ συγκροτήματος Arctic Monkeys. Κυκλοφόρησε στις 23 Απρίλη 2007 απο τη δισκογραφική εταιρεία Domino Recording Company. Ηχογραφήθηκε στα Miloco Studios στο ανατολικό Λονδίνο με παραγωγούς τους James Ford και Mike Crossey, το single "Brianstorm" προηγήθηκε της κυκλοφορίας του άλμπουμ στις 16 Απρίλη 2007.
Γιόχαν Ρόιχλιν

Ο Γιόχαν Ρόιχλιν (Johann Reuchlin, Πφορτσχάιμ 29 Ιανουαρίου 1455 - Στουτγκάρδη 30 Ιουνίου 1522) ήταν Γερμανός λόγιος ανθρωπιστής, νομικός, ακαδημαϊκός και μελετητής ελληνικών κι εβραϊκών έργων.
Φούσα-Κρούγια

Η Φούσα-Κρούγια () είναι πόλη στον νομό Δυρραχίου της Αλβανίας. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του δήμου Κρούγια. Ο πληθυσμός κατά την απογραφή του 2011 ήταν 18.477. Η πόλη έγινε ευρύτερα γνωστή λόγω της επίσκεψης του προέδρου των ΗΠΑ Τζορτζ Μπους την Κυριακή 10 Ιουνίου 2007. Στην περιοχή της Φούσα-Κρούγιε έλαβε επίσης χώρα μία γνωστή μάχη του Σκεντέρμπεη. Η Σότε Γκαλίτσα, Κοσοβάρα επαναστάτρια, πέθανε στην πόλη το 1927. 

Στη Φούσια-Κρούγια λειτουργεί εργοστάσιο τσιμέντου της Antea Cement Sh.A., θυγατρικής της ελληνικής εταιρείας Τσιμέντα ΤΙΤΑΝ. Ακόμη λειτουργεί παρόμοιο εργοστάσιο της Seament Group. Στην πόλη υπάρχει σημαντικό μοναστήρι μπεκτασήδων (τεκές).
Ευρωπαϊκό Πρωτάθλημα Σκοποβολής 10 μέτρων 1984

Το Ευρωπαϊκό Πρωτάθλημα Σκοποβολής 10 μέτρων 1984 (αγγλικά: "1984 10m European Shooting Championships") ήταν η 14η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Βουδαπέστη, στην Ουγγαρία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 1 ασημένιο και 1 χάλκινο μετάλλιο. Τη δεύτερη θέση κατέλαβε η Ουγγαρία με 1 χρυσό και 1 χάλκινο και την τρίτη η Ιταλία με 1 χρυσό μετάλλιο.
Βραβείο Καρλ Σέιγκαν

Το Βραβείο Καρλ Σέιγκαν (αγγλικά: Carl Sagan Memorial Award) είναι ένα βραβείο που παρουσιάστηκε από κοινού από την Αμερικανική Εταιρεία Αστροναυτικής και την Πλανητική Εταιρεία, και απονέμεται σε ένα άτομο ή μια ομάδα "που έχει επιδείξει ηγετική θέση στην έρευνα ή στις πολιτικές που προωθούν την εξερεύνηση του Κόσμου".

Το βραβείο Καρλ Σέιγκαν, το οποίο παρουσιάστηκε για πρώτη φορά το 1997, δημιουργήθηκε προς τιμήν του Αμερικανού αστρονόμου, αστροβιολόγου και γνωστού επιστήμονα Καρλ Σέιγκαν (1934-1996).
Πήτερ Ούλουφ Μπρόντστεντ

Ο Πήτερ Ούλουφ Μπρόντστεντ (δανικά: "Peter Oluf Brøndsted", προφέρεται έτσι) (Φρέεριγκ, 17 Νοεμβρίου 1780 – Κοπεγχάγη, 26 Ιουνίου 1842) ήταν Δανός θεολόγος, φιλόλογος, αρχαιολόγος, αρχαιόφιλος και περιηγητής.
Ευρωπαϊκό Πρωτάθλημα Σκοποβολής 10 μέτρων 1986

Το Ευρωπαϊκό Πρωτάθλημα Σκοποβολής 10 μέτρων 1986 (αγγλικά: "1986 10m European Shooting Championships") ήταν η 16η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Έσποο, στη Φινλανδία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 2 χρυσά, 2 ασημένια και 1 χάλκινο μετάλλιο. Τη δεύτερη θέση κατέλαβε η Γαλλία με 1 χρυσό και 1 ασημένιο και την τρίτη η Γιουγκοσλαβία και η Σουηδία με 1 χρυσό μετάλλιο έκαστη.
Άρον Τάμασι

μικρογραφία|Μνημείο εις μνήμην του Τάμασι στη γενέτειρα του, το οποίο αναπαριστά τους ήρωες των μυθιστορημάτων του (ο Άμπελ εικονίζεται στην αριστερή γωνία).
Ο Άρον Τάμασι (ουγγρικά: Áron Tamási, γεννήθηκε ως Γιάνος Ταμάς, 20 Σεπτεμβρίου 1897 – 26 Μαΐου 1966) ήταν Ούγγρος συγγραφέας. Έγινε ιδιαίτερα γνωστός στην πατρίδα του, τη Τρανσυλβανία, καθώς και στην Ουγγαρία, καθώς οι ιστορίες είναι γραμμένες στο αυθεντικό στυλ του Σέκελι.
Τζόφρι Μπαράθιον

Ο Τζόφρι Μπαράθιον είναι φανταστικός χαρακτήρας στην σειρά των επικών μυθιστορημάτων φαντασίας, "Το Τραγούδι της Φωτιάς και του Πάγου" του Αμερικανού συγγραφέα Τζωρτζ Ρ. Ρ. Μάρτιν και της τηλεοπτικής σειράς "Game of Thrones". 

O Τζόφρι, που παρουσιάστηκε στο βιβλίο "Παιχνίδι του Στέμματος" το 1996, είναι ο μεγαλύτερος γιος της Σέρσεϊ Λάννιστερ από το βασίλειο του Γουέστερος. Στη συνέχεια εμφανίστηκε στα βιβλία "Σύγκρουση Βασιλέων" (1998) και "Θύελλα από Ατσάλι" (2000) του Μάρτιν.

Στην τηλεοπτική προσαρμογή του HBO, τον Τζόφρι υποδύεται ο Ιρλανδός ηθοποιός Τζακ Γκλίσον.
Καόρ

Η Καόρ (γαλλικά: Cahors) είναι κοινότητα της νοτιοδυτικής Γαλλίας, πρωτεύουσα του νομού Λοτ, στη διοικητική περιοχή Οξιτανία. Ο πληθυσμός της ανέρχεται σε 19.405 κατοίκους και είναι η ιστορική πρωτεύουσα του Κερσί. 

Φωλιασμένη σε μια στροφή του ποταμού Λοτ, η πόλη περιβάλλεται από απόκρημνους λόφους. Είναι πλούσια σε μνημεία πολιτιστικής κληρονομιάς που χρονολογούνται από την Αρχαιότητα και τον Μεσαίωνα (ιστορικό κέντρο με στενά δρομάκια και πλούσια αρχοντικά, καθεδρικός ναός Σαιντ-Ετέν και ιδιαίτερα η διάσημη γέφυρα Βαλαντρέ, που είναι εγγεγραμμένη στον κατάλογο μνημείων της παγκόσμιας κληρονομιάς της Unesco, ως τμήμα της διαδρομής για τον Άγιο Ιάκωβο της Κομποστέλα). Η Καόρ είναι ένα σημαντικό τουριστικό κέντρο, γνωστό για τους αμπελώνες και τη γαστρονομία (τρούφες, φουά γκρα) και απολαμβάνει την ετικέτα «Πόλη Τέχνης και Ιστορίας».

Οι κάτοικοι ονομάζονται "Καντυρσιάν".
Ράμνε

Το Ράμνε είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Κρατικό Πανεπιστήμιο του Μπακού

205px|thumb|right|Το αρχικό έμβλημα του Κρατικού Πανεπιστήμιο του Μπακού (1919)
thumb|255x255px|Οι φοιτητές της Ιατρικής Σχολής του Πανεπιστημίου το 1923
To Κρατικό Πανεπιστήμιο του Μπακού (αζερ. "Bakı Dövlət Universiteti", BDU) είναι δημόσιο πανεπιστήμιο στο Μπακού, πρωτεύουσα του Αζερμπαϊτζάν. Ιδρύθηκε το 1919 από το κοινοβούλιο της Λαϊκής Δημοκρατίας του Αζερμπαϊτζάν, με αρχικές σχολές τη φιλοσοφική (τμήματα ιστορίας και φιλολογίας), τη φυσικομαθηματική, τη νομική και την ιατρική σχολή, και αρχικό αριθμό εγγεγραμμένων φοιτητών 1.094.

Το Ιατρικό Πανεπιστήμιο του Αζερμπαϊτζάν και το Κρατικό Οικονομικό Πανεπιστήμιο του Αζερμπαϊτζάν ιδρύθηκαν ως ανεξαρτητοποιούμενες αντίστοιχες πρώην σχολές του Κρατικού Πανεπιστημίου του Μπακού.

Μεταξύ των αποφοίτων του BDU συγκαταλέγονται δύο πρώην πρόεδροι του Αζερμπαϊτζάν, οι Αμπουλφάζ Ελτσιμπέη και Χεϊντάρ Αλίγιεφ. Ο πρώτος πήρε πτυχίο αραβικής γλώσσας και φιλολογίας, ενώ ο δεύτερος ιστορίας. Επίσης ο σημαντικός φυσικός Λεβ Λαντάου (Βραβείο Νόμπελ 1962) σπούδασε στο BDU από το 1922 έως το 1924.
Ευρωπαϊκό Πρωτάθλημα Σκοποβολής 10 μέτρων 1989

Το Ευρωπαϊκό Πρωτάθλημα Σκοποβολής 10 μέτρων 1989 (αγγλικά: "1989 10m European Shooting Championships") ήταν η 19η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στην Κοπεγχάγη, στη Δανία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 3 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε η Τσεχοσλοβακία με 1 χρυσό και 1 ασημένιο και την τρίτη η Ρουμανία με 1 χρυσό μετάλλιο.
Ευρωπαϊκό Πρωτάθλημα Σκοποβολής 10 μέτρων 1988

Το Ευρωπαϊκό Πρωτάθλημα Σκοποβολής 10 μέτρων 1988 (αγγλικά: "1988 10m European Shooting Championships") ήταν η 18η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Σταβάνγκερ, στη Νορβηγία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 2 χρυσά, 2 ασημένια και 1 χάλκινο μετάλλιο. Τη δεύτερη θέση κατέλαβε η Γαλλία με 1 χρυσό και 1 ασημένιο και την τρίτη η Δυτική Γερμανία και η Ουγγαρία με 1 χρυσό και 1 χάλκινο μετάλλιο έκαστη.
Επαρχία Σιλίστρα

Η Επαρχία Σιλίστρα αποτελεί μια από τις 28 επαρχίες της Βουλγαρίας και μία από τις 8 που συνορεύουν με την Ρουμανία. Πήρε το όνομα της από την πρωτεύουσα της, την Σιλίστρα. Σε επίσημη απογραφή του Φεβρουάριου του 2011 αριθμούσε 119.474 κατοίκους και σε εκτιμήσεις του 2015 αριθμούσε 114.670 κατοίκους. Η επαρχία διαιρείται σε 5 δήμους.

Η επαρχία είναι μια παραδοσιακά αγροτική, κυρίως λόγω του γόνιμου εδάφους της και είναι γνωστή για το πλήθος των πελεκάνων της και το κονιάκ βερίκοκου της.
Ευρωπαϊκό Πρωτάθλημα Σκοποβολής 10 μέτρων 1990

Το Ευρωπαϊκό Πρωτάθλημα Σκοποβολής 10 μέτρων 1990 (αγγλικά: "1990 10m European Shooting Championships") ήταν η 20η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Άρνεμ, στην Ολλανδία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 1 χρυσό και 2 ασημένια μετάλλια. Τη δεύτερη θέση κατέλαβε η Ουγγαρία με 1 χρυσό και 1 χάλκινο και την τρίτη η Γαλλία, η Νορβηγία και η Πολωνία με 1 χρυσό μετάλλιο έκαστη.
Ευρωπαϊκό Πρωτάθλημα Σκοποβολής 10 μέτρων 1992

Το Ευρωπαϊκό Πρωτάθλημα Σκοποβολής 10 μέτρων 1992 (αγγλικά: "1992 10m European Shooting Championships") ήταν η 22η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Βουδαπέστη, στο Ουγγαρία. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Ενωμενη Ομάδα της Κοινοπολιτείας Ανεξαρτήτων Κρατών κατακτώντας 2 χρυσά και 3 ασημένια μετάλλια. Τη δεύτερη θέση κατέλαβε η Γιουγκοσλαβία με 2 χρυσά και την τρίτη η Βουλγαρία με 1 χρυσό και 1 ασημένιο μετάλλιο.
Ευρωπαϊκό Πρωτάθλημα Σκοποβολής 10 μέτρων 1991

Το Ευρωπαϊκό Πρωτάθλημα Σκοποβολής 10 μέτρων 1991 (αγγλικά: "1991 10m European Shooting Championships") ήταν η 21η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Μάντσεστερ, στο Ηνωμένο Βασίλειο. Στο πρωτάθλημα διεξήχθησαν 10 αγωνίσματα, 3 ανδρών, 2 γυναικών, 3 εφήβων και 2 νεανίδων. 
Πρωταθλήτρια χώρα αναδείχθηκε η Σοβιετική Ένωση κατακτώντας 2 χρυσά, 4 ασημένια και 3 χάλκινα μετάλλια. Τη δεύτερη θέση κατέλαβε η Γερμανία με 1 χρυσό, 1 ασημένιο και 1 χάλκινο και την τρίτη η Γαλλία και η Γιουγκοσλαβία με 1 χρυσό μετάλλιο έκαστη.
Odeon

Η Odeon είναι μια ελληνική εταιρία παραγωγής και διανομής ταινιών. Δραστηριοποιείται στον τομέα της ψυχαγωγίας, εστιάζοντας σε ό,τι έχει να κάνει με το κινηματογράφο. Ο όμιλος εταιρειών Odeon αναπτύσσεται σε όλους τους τομείς κινηματογραφικής ψυχαγωγίας, από διανομή και παραγωγές ταινιών, μέχρι σύγχρονους πολυκινηματογράφους και οικιακή ψυχαγωγία (home entertainment), έχοντας συνδέσει άρρηκτα το όνομα της εταιρείας με τις μεγαλύτερες κινηματογραφικές δημιουργίες και καινοτομίες των τελευταίων δεκαετιών. Ιδρύθηκε το 1985, αρχικά ως Home Video Hellas, η οποία αναπτύχθηκε γρήγορα, για να αποτελέσει την αφετηρία του σημερινού ομίλου. Το 1997 πήρε το σημερινό της όνομα.

Η Odeon αποτελεί αποκλειστικό διανομέα για την Ελλάδα και την Κύπρο ταινιών των: 20th Century Fox, Metro-Goldwyn-Mayer, Paramount Pictures, DreamWorks, Dreamworks Animation, Focus Features, Lions Gate Films, Lakeshore, Village, κ.ά.

Τον Οκτώβριο του 2015, ιδρύθηκε η εταιρεία Odeon Entertainment, κοινοπραξία της Ster Cinemas (θυγατρική της AVE) και της Odeon, για την εκμετάλλευση 90 κινηματογραφικών αιθουσών πανελλαδικά, με την Village Cinemas ως το «αντίπαλο δέος» περί συμφερόντων στον κλάδο. Έπειτα της ίδρυσης αυτής, οι κινηματογράφοι Ster σε Πάτρα, Ίλιον και Μακεδονία μετονομάστηκαν σε Odeon Veso Mare, Odeon Escape και Odeon Μακεδονία αντίστοιχα.
Σουκθ

Το Σουκθ () είναι οικισμός και πρώην δήμος στον νομό Δυρραχίου στη δυτική Αλβανία. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του Δήμου του Δυρραχίου. Ο πληθυσμός κατά την απογραφή του 2011 ήταν 15.966 κάτοικοι. 

Ο οικισμός χωρίζεται από τον ποταμό Ερζέν σε δύο περιοχές, στο "Σουκθ ι Ρι" και στο "Σουκθ ι βιέτερ". Το Σουκθ βρίσκεται περίπου τρία χιλιόμετρα βόρεια της ιστορικής εμπορικής πόλης Σιτζάκ. Η Αδριατική Θάλασσα βρίσκεται σε απόσταση επτά χιλιομέτρων. 

Ο δήμος του Σουκθ αποτελείται από τους οικισμούς Σουκθ, Χαμαλάι, Κούλα, Περλάτ, Βαντάρντα και Ρουσκούλ. Ο τελευταίος δήμαρχος ήταν ο Σερίφ Φορτούζι.
Ησαΐας Ματιάμπα

Ο Ησαΐας Ματιάμπα (Ιωάννινα, 18 Δεκεμβρίου 1983) είναι Έλληνας τραγουδιστής, μουσικός και ηθοποιός. Έγινε γνωστός στο ευρύ κοινό το 2001, όταν σε ηλικία 17 ετών νίκησε στο μουσικό talent show, "Να η ευκαιρία" που μεταδόθηκε από το Mega Channel. Ακόμη το 2014 ήταν ο νικητής του τέταρτου κύκλου του χορευτικού talent show, Dancing with the stars.
The Teal Album

Το The Teal Album είναι το δωδέκατο στούντιο άλμπουμ της αμερικάνικης ροκ μπάντας Weezer. Το άλμπουμ αυτό περιλαμβάνει διασκευές γνωστών και παλιών τραγουδιών, όπως το Take On Me, το No Scrubs και το Stand by Me (τραγούδι, Μπεν Ε. Κινγκ).
Ντένια Καμπαγιέρο

Η Ντένια Καμπαγιέρο Πόνσε (γεν. 13 Ιανουαρίου 1990) είναι Κουβανή αθλήτρια του στίβου, που εξειδικεύεται στη δισκοβολία.
Μουχατζίρ

Οι Μουχατζίρ είναι μουσουλμάνοι μετανάστες πολυεθνικής καταγωγής και οι απόγονοί τους, οι οποίοι μετανάστευσαν από διάφορες περιοχές της Ινδίας στο Πακιστάν μετά την ανεξαρτησία του Πακιστάν.
Γιαϊμέ Πέρεθ

Η Γιαϊμέ Πέρεθ Τέλεθ (ή Γιαϊμί, γεν. 29 Μαΐου 1991) είναι Κουβανή αθλήτρια του στίβου, που εξειδικεύεται στη δισκοβολία.
Πέτρος Πολυχρονίδης

Ο Πέτρος Πολυχρονίδης (Νέα Βύσσα, 4 Ιουνίου 1978) είναι Έλληνας παρουσιαστής, ραδιοφωνικός παραγωγός και δημοσιογράφος, γνωστός από την παρουσίαση της τηλεοπτικής εκπομπής "Τροχός της τύχης" που προβάλλεται από τον τηλεοπτικό σταθμό Star Channel. Έχει συνεργαστεί και με διάφορους ραδιοφωνικούς σταθμούς.
Ολέθρια σύγκρουση

Η Ολέθρια σύγκρουση ("Deep Impact") είναι αμερικανική κινηματογραφική ταινία καταστροφής και επιστημονικής φαντασίας του 1998, σε σκηνοθεσία της Μίμι Λέντερ. Πρωταγωνιστούν οι ηθοποιοί Ρόμπερτ Ντιβάλ, Τέια Λεόνι, Ελάιζα Γουντ, Βανέσα Ρεντγκρέιβ, Μαξιμίλιαν Σελλ και Μόργκαν Φρίμαν. Ο Στίβεν Σπίλμπεργκ διετέλεσε εκτελεστικός παραγωγός της ταινίας. Η διεθνής διανομή της έγινε από την εταιρεία DreamWorks Pictures. Η ταινία περιγράφει τις προσπάθειες για την αντιμετώπιση της συγκρούσεως ενός κομήτη με πυρήνα διαμέτρου 11 χιλιομέτρων με τη Γη, που θα προκαλούσε ίσως τον αφανισμό του ανθρώπινου πολιτισμού.

Η "Ολέθρια σύγκρουση" έκανε πρεμιέρα το ίδιο έτος με μια άλλη ταινία που είχε το ίδιο σχεδόν θέμα, την "Αρμαγεδδών", που σημείωσε μεγαλύτερη εμπορική επιτυχία, ενώ οι αστρονόμοι χαρακτηρίσαν την "Ολέθρια σύγκρουση" ως επιστημονικά ακριβέστερη. Αμφότερες οι ταινίες είχαν παρόμοια υποδοχή από την κριτική, ενώ και η "Ολέθρια σύγκρουση" σημείωσε παγκόσμια εμπορική επιτυχία. Υπήρξε η τελευταία ταινία του διευθυντή φωτογραφίας Ντήτριχ Λόχμαν, ο οποίος απεβίωσε από λευχαιμία πριν την προβολή της ταινίας.
Νίτσα Τσίτρα

Η Νίτσα Τσίτρα (Αηδονοχώρι Σερρών, 1930) είναι Ελληνίδα τραγουδίστρια της Μακεδονικής παραδοσιακής μουσικής, με καταγωγή από το Αηδονοχώρι του Νομού
Επαρχία Ραζγκράντ

Η Επαρχία Ραζγκράντ αποτελεί μια από τις 28 επαρχίες της Βουλγαρίας. Πήρε το όνομα της από την πρωτεύουσα της, το Ραζγκράντ. Σε επίσημη απογραφή του Φεβρουάριου του 2011 αριθμούσε 125.190 κατοίκους και σε εκτιμήσεις του 2015 αριθμούσε 119.048 κατοίκους. Η επαρχία διαιρείται σε 7 δήμους.
Ιστάλος-κο

μικρογραφία|250x250εσ|Άποψη από το βουνό
Το Ιστάλος-κο (ουγγρικά: Istállós-kő, προφέρεται [ˈiʃtaːlloːʃkøː]) είναι βουνό στην Ουγγαρία. Με ύψος 958.1 μέτρων πάνω από το επίπεδο της θάλασσας, είναι το δεύτερο υψηλότερο βουνό της οροσειράς Μπιουκ και το έκτο μεγαλύτερο της Ουγγαρίας. Πριν από το 2014 θεωρούταν ως το υψηλότερο σημείο της περιοχής, αλλά πρόσφατες έρευνας απέδειξαν ότι το Σιλβάσι-κο έχει ύψος 960.71,5 μέτρων.

Είναι εύκολα προσβάσιμο από το Σιλβασβαράντ σε ένα μικρό τουριστικό μονοπάτι μήκους λίγων εκατοντάδων μέτρων, το οποίο οδηγεί σε μια σπηλιά στο βουνό.
Ευρωπαϊκό Πρωτάθλημα Σκοποβολής 10 μέτρων 1994

Το Ευρωπαϊκό Πρωτάθλημα Σκοποβολής 10 μέτρων 1994 (αγγλικά: "1994 10m European Shooting Championships") ήταν η 23η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Στρασβούργο, στη Γαλλία. Στο πρωτάθλημα διεξήχθησαν 13 αγωνίσματα, 4 ανδρών, 3 γυναικών, 4 εφήβων και 2 νεανίδων. Στο πρόγραμμα του πρωταθλήματος προστέθηκε για πρώτη φορά το αγώνισμα του κινούμενου στόχου μικτό στους άνδρες και του κινούμενου στόχου στις γυναίκες. Το 1993 και τα 13 αγωνίσματα πραγματοποιήθηκαν μαζί με το 19ο Ευρωπαϊκό Πρωτάθλημα Σκοποβολής που διοργανώθηκε στο Μπρνο της Τσεχίας.
Πρωταθλήτρια χώρα αναδείχθηκε η Γερμανία κατακτώντας 2 χρυσά, 2 ασημένια και 2 χάλκινα μετάλλια. Τη δεύτερη θέση κατέλαβε η Ρωσία με 2 χρυσά και την τρίτη η Βουλγαρία με 1 χρυσό, 1 ασημένιο και 1 χάλκινο μετάλλιο.
Ραούλ Βάλενμπεργκ

Ο Ραούλ Γκούσταφ Βάλενμπεργκ ("Raoul Gustaf Wallenberg", 4 Αυγούστου 1912 – εξαφάνιση 17 Ιανουαρίου 1945) ήταν Σουηδός διπλωμάτης, ανθρωπιστής, αρχιτέκτονας και επιχειρηματίας. Είναι γνωστός για τη διάσωση δεκάδων χιλιάδων Εβραίων στη ναζιστική Ουγγαρία κατά το Ολοκαύτωμα, καθώς ως ακόλουθος στη σουηδική πρεσβεία στη Βουδαπέστη μεταξύ Ιουλίου και Δεκεμβρίου 1944 εξέδωσε διαβατήρια και έκρυψε Εβραίους σε κτήρια που αποτελούσαν σουηδικό έδαφος.

Στις 17 Ιανουαρίου 1945, κατά την Πολιορκία της Βουδαπέστης από τον σοβιετικό στρατό, ο Βάλενμπεργκ κρατήθηκε από τη SMERSH ως ύποπτος για κατασκοπεία και στη συνέχεια εξαφανίσθηκε. Αργότερα αναφέρθηκε ότι είχε πεθάνει τον Ιούλιο του 1947 σε κράτηση από τη σοβιετική μυστική αστυνομία KGB στο Μέγαρο Λουμπιάνκα, στη Μόσχα. Τα κίνητρα πίσω από τη σύλληψη και κράτηση του Βάλενμπεργκ από τους Σοβιετικούς, όπως και οι περιστάσεις του θανάτου του και οι σχέσεις του με το αμερικανικό Γραφείο Στρατηγικών Υπηρεσιών, παραμένουν καλυμμένα από πέπλο μυστηρίου και αποτελούν θέμα συνεχιζόμενων φημών.

Ως αποτέλεσμα των επιτυχημένων δράσεών του για τη σωτηρία Εβραίων της Ουγγαρίας, ο Βάλενμπεργκ δέχθηκε τιμές μετά την εξαφάνισή του. Το 1981 ο Αμερικανός βουλευτής Τομ Λάντος, ένας από αυτούς που έσωσε ο Σουηδός διπλωμάτης, υπεστήριξε ένα νομοσχέδιο που κατέστησε τον Βάλενμπεργκ επίτιμο πολίτη των Ηνωμένων Πολιτειών. Ο Βάλενμπεργκ έχει ανακηρυχθεί επίσης επίτιμος πολίτης του Καναδά, της Ουγγαρίας, της Αυστραλίας και του Ισραήλ. Επιπλέον, το Ισραήλ έχει ανακηρύξει τον Βάλενμπεργκ «Δίκαιο των Εθνών». Μνημεία έχουν αφιερωθεί σε αυτόν και οδοί έχουν πάρει το όνομά του σε όλο τον κόσμο. Η «Αμερικανική Επιτροπή Ραούλ Βάλενμπεργκ» συστάθηκε το 1981 για να «διαιωνίσει τα ανθρωπιστικά ιδεώδη και το μη-βίαιο θάρρος του Ρ. Βάλενμπεργκ». Η Επιτροπή απονέμει το ετήσιο Βραβείο Ραούλ Βάλενμπεργκ για να τιμήσει ανθρώπους που πραγματώνουν αυτά τα ιδεώδη.
Τάτζεϊ Γκέιλ

Ο Τάτζεϊ Γκέιλ (γεν. 2 Αυγούστου 1996) είναι Τζαμαϊκανός αθλητής του στίβου, που εξειδικεύεται στο άλμα εις μήκος.

Το 2017 πήδηξε για πρώτη φορά στα 8 μέτρα (8.00 μ), βελτιώνοντας το ατομικό του ρεκόρ κατά 46 εκατοστά από την προηγούμενη σεζόν.

Το 2018 κατέκτησε την 4η θέση στους Αγώνες της Κοινοπολιτείας 2018, με άλμα στα 8.12 μέτρα και νέο ατομικό ρεκόρ.

Στο Παγκόσμιο Πρωτάθλημα Στίβου 2019 κατέκτησε τον τίτλο με 8.69, βελτιώνοντας το ρεκόρ του για παραπάνω από 35 εκατοστά.
Πάτος

Το Πάτος ( ή Patosi) είναι πόλη και δήμος στον νομό Φιέρ της Αλβανίας. Ο δήμος σχηματίστηκε με τη μεταρρύθμιση της τοπικής αυτοδιοίκησης του 2015 μετά από συγχώνευση των πρώην δήμων Πάτος, Ρούζντιε και Ζαρέζ, που έγιναν δημοτικές ενότητες. Η έδρα του δήμου είναι η πόλη Πάτος. Ο συνολικός πληθυσμός είναι 22.959 (απογραφή 2011), και η συνολική έκταση 82,55 τ.χλμ.. Ο πληθυσμός του πρώην δήμου κατά την απογραφή του 2011 ήταν 15.397. Είναι το κέντρο της πετρελαϊκής βιομηχανίας στην Αλβανία και βρίσκεται 7 χιλιόμετρα νοτιοανατολικά από την πόλη Φιέρι.
Πληγωμένη ψυχή

Η Πληγωμένη ψυχή (Ισπανικά: "El alma herida") είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2003. 

Πρωταγωνιστούν Ιτατί Καντοράλ, Γκαμπριέλ Πόρρας, Ρεμπέκα Γιόνς και Αλεχάντρο Καμάτσο.
Ευρωπαϊκό Πρωτάθλημα Σκοποβολής 10 μέτρων 1995

Το Ευρωπαϊκό Πρωτάθλημα Σκοποβολής 10 μέτρων 1995 (αγγλικά: "1995 10m European Shooting Championships") ήταν η 24η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Βάνταα, στη Φινλανδία. Στο πρωτάθλημα διεξήχθησαν 14 αγωνίσματα, 4 ανδρών, 3 γυναικών, 4 εφήβων και 3 νεανίδων. 
Πρωταθλήτρια χώρα αναδείχθηκε η Ρωσία κατακτώντας 3 χρυσά, 2 ασημένια και 3 χάλκινα μετάλλια. Τη δεύτερη θέση κατέλαβε η Γερμανία με 2 χρυσά και 1 ασημένιο και την τρίτη η Βουλγαρία με 2 χρυσά και 2 χάλκινα μετάλλια.
Μάχη του Δαδίου

Η Μάχη του Δαδίου είναι μέρος της Ελληνικής επανάστασης του 1821 και έλαβε χώρα στο Δαδί Φθιώτιδας, την 1η Νοεμβρίου 1822, κατά την προσπάθεια του Χουρσίτ Πασά να εισβάλλει στη Στερεά Ελλάδα με σκοπό να καταπνίξει το κέντρο της Επανάστασης στην Πελοπόννησο. Αποτέλεσμά της ήταν η ήττα των Ελλήνων.